El Partit Comunista de Kamputxea (en khmer: គណបក្សកុំមុយនីសកម្ពុជា ), conegut també com a Partit Comunista de Cambodja i Partit Comunista Khmer, fou un partit comunista cambodjà. El seu líder era Pol Pot i els seus seguidors eren generalment coneguts com els khmers rojos. El partit va ser clandestí la major part de la seva existència i va prendre el poder en l'any 1975 en triomfar en la guerra civil cambodjana, aleshores va establir l'estat conegut com la Kamputxea Democràtica. El partit va perdre el poder en l'any 1979 amb la creació de la República Popular de Kamputxea; després va ser derrotat pels membres dissidents del règim de Pol Pot, i per la intervenció de forces militars de Vietnam -en la Guerra cambodjana-vietnamita després d'un període de matança massiva. El partit es va dissoldre oficialment en l'any 1981 i el Partit de Kamputxea Democràtica (PDK) es va proclamar com el seu hereu.